Kontrollálhatók az outsource partnerek?
Szomor Bence, Balabit

A globalizálódó világunkban a szervezetek, cégek IT tevékenységei egyre inkább kihelyezésre kerülnek különböző outsourcing partnerekhez, hosting vagy felhő szolgáltatókhoz. Ezek a külső partnerek kritikus fontosságúak megbízóik szempontjából, ugyanis azon felül, hogy a vállalat napi operációját részben vagy teljes egészben biztosítják, egyben erős hozzáférési jogosultságokkal rendelkezhetnek a cég adatvagyonához is. Ez a partnerség tehát feltételez egyfajta bizalmi viszonyt a felek között, hiszen a cég kvázi rábízza a külső szolgáltatóra érzékeny adatbázisainak vagy üzlet-kritikus rendszereinek üzemeltetését. A kérdés az, hogy csökkenthető-e az ebből fakadó kockázati tényező, és ha igen, milyen módon.